**Z Á P I S N I C A**

**zo zasadnutia obecného zastupiteľstva v Slovenskej Volovej**

**konaného dňa 05.03.2020**

Prítomní: podľa prezenčnej listiny

Program zasadnutia obecného zastupiteľstva:

1. Otvorenie a privítanie

2. Určenie zapisovateľa, overovateľov zápisnice a návrhová komisia

3. Kontrola plnenia uznesení

4. Interpelácie poslancov

5. Doručené majetkové priznania – starosta obce a hlavná kontrolórka obce

6. Účtovná závierka za rok 2019 – info o doručení

7. Majetkovoprávne usporiadanie pozemkov vo vlastníctve Slovenského pozemkového

fondu p. č. 746/5 a určenie vlastníckych práv k p. č. 746/5, 722/3 a 722/4

8. Správa z finančnej kontroly č. 1/2020 hl. kontrolórky obce a Návrh správy z finančnej

kontroly č. 2/2020

9. Rôzne:

- ples v obci – 22.02.2020 – informácie o uskutočnenej akcii

- doručená písomná žiadosť o odkúpenie nepotrebného materiálu zámkovej dlažby

- žiadosť o poskytnutie dotácie z PSK (kultúra resp. šport)

- žiadosť o poskytnutie dotácie z Ministerstva financií SR, Bratislava

- výjazdové zasadnutie – dohodnutie termínu

- cintorín – hroby

- orez tují na miestnom cintoríne

- verejná obecná schôdza – termín schôdze a program

- Deň Zeme – termín

- komín – Materská škola – havarijný stav

- Zásady postupu pri prijímaní, evidovaní, vybavovaní a kontrole vybavovania

sťažností fyzických osôb a právnických osôb v podmienkach samosprávy obce

Slovenská Volová

- rozpočtové opatrenie č. 1/2020 na úpravu rozpočtu príjmovej a výdavkovej časti

rozpočtu na rok 2020

10. Diskusia a záver

**K bodu č. 1 – 2**

Zasadnutie otvoril pán starosta Pavol Šimurda. Privítal OZ a ostatných prítomných. Konštatoval, že sú prítomní všetci členovia zastupiteľstva.

Pán starosta za zapisovateľku zápisnice určil Gabrielu Hajdučkovú – a za overovateľov zápisnice určil p. Ing. Brečková Lea a p.Tkáč Peter, návrhová komisia –  p. Brek Matúš a p. Tkáč Peter.

Následne pán starosta predniesol program verejného zasadnutia OZ.

OZ schválilo program 1. zasadnutie OZ v zmysle predneseného návrhu (všetci členovia OZ hlasovali za).

**K bodu č. 3-4**

OZ konštatovalo, že uznesenia sú predbežne plnené.

**K bodu č. 5**

Starosta obce informoval o tom, že obci boli v stanovenom termíne (do 31.03.2020) doručené majetkové priznania za starostu obce a od p. hlavnej kontrolórky obce. Majetkové priznania sú zaevidované a uložené v osobných spisoch zamestnancov.

**K bodu č. 6**

So závierkou ku 31.12.2019 oboznámil OZ starosta obce. Celá uzávierka je uložená vo finančných dokladoch za rok 2019, prítomnými poslancami bola predložená bez pripomienok.

**K bodu č. 7**

Starosta obce navrhol vysporiadať pozemky pod obecnou komunikáciou ku kostolu a pri miestnom cintoríne. Obecné zastupiteľstvo nemá námietky voči majetkovoprávnemu vysporiadaniu týchto pozemkov.

**K bodu č. 8**

So správou z finančnej kontroly č. 1/2020 oboznámil starosta obce, cieľom FK bola kontrola uznesení OZ za rok 2019, vykonanou kontrolou neboli zistené nedostatky a porušenia príslušných zákonov, tvorí prílohu zápisnice. S návrhom z finančnej kontroly č. 2/2020 oboznámil taktiež p. starosta obce, cieľom bola kontrola vybavovania sťažností, obci bolo odporúčané prijať zásady postupu pri prijímaní, evidovaní, vybavovaní a kontrole vybavovania sťažností FO a PO v podmienkach samosprávy obce. Návrh týchto zásad prerokovalo OZ a schválilo na dnešnom zastupiteľstve.

**K bodu č. 9**

- ples v obci – 22.02.2020 – plesu sa zúčastnilo 91 ľudí, hrala skupina Signál, mali sme 68 tombolových cien, jednou z nich bola aj automatická práčka, ples mal ako každý rok veľmi dobré ohlasy a OZ konštatovalo, že v tejto tradícii bude naďalej pokračovať

- doručená písomná žiadosť o odkúpenie nepotrebného materiálu zámkovej dlažby

PZ JAVOR požiadal obec o odkúpenie nepotrebného materiálu zámkovej dlažby, poslanci

OZ sa dohodli, že v danej veci rozhodnú až na základe osobnej obhliadky daného materiálu

dňa: 08.03.2020 a v prípade schválenia sa dohodnú na ďalších podmienkach, napr. na cene.

- žiadosť o poskytnutie dotácie z PSK (kultúra resp. šport) – poslanci OZ podporili návrh

pána starostu obce, žeby bolo dobré požiadať PSK o dotáciu na akciu: Rekonštrukcia

unimobuniek na ihrisku.

- žiadosť o poskytnutie dotácie z Ministerstva financií SR, Bratislava – poslanci nemajú

námietky voči odoslaniu žiadosti na účel o ktorom rozhodne starosta obce

- výjazdové zasadnutie – dohodnutie termínu – zúčastnení poslanci sa predbežne dohodli na

termíne 20.03.2020 a po stretnutí s ostatnými poslancami dohodnú ďalšie podmienky

a schvália termín

- cintorín – hroby a orez tují na miestnom cintoríne – poslanci sa dohodli, že dňa: 08.03.2020

pôjdu na osobnú prehliadku a tak v daných veci rozhodnú

- verejná obecná schôdza – predbežný termín na 22.03.2020 o 15:00 hod., pozvánku

s programom je potrebné zaslať do každej domácnosti

- Deň Zeme – predbežný termín – 04.04.2020 o 8:30 hod. – stretnutie na parkovisku pri

autobusovej zastávke, podľa účasti – čistenie rigolov, hrabanie, zber odpadkov na verejných

priestranstvách a pod. ...

- komín – Materská škola – havarijný stav – poslanci rozhodli, že komín sa zvalí

svojpomocne

- Zásady postupu pri prijímaní, evidovaní, vybavovaní a kontrole vybavovania sťažností

fyzických osôb a právnických osôb v podmienkach samosprávy obce – poslanci tieto zásady

prerokovali a schválili v plnom rozsahu

- všetci poslanci schválili úpravu rozpočtu príjmovej a výdavkovej časti rozpočtu

na rok 2020 rozpočtovým opatrením č. 1/2020

V Slovenskej Volovej, dňa: 05.03.2020

Zapísala: Gabriela Hajdučková

Overovatelia zápisnice: Ing. Brečková Lea a Tkáč Peter